钦定古今图书集成/明伦汇编/氏族典/第451卷 > 《廖用贤尚友录》 > 范正平
## 钦定古今图书集成/明伦汇编/氏族典/第451卷 > 《廖用贤尚友录》 > 范正平

按《宋史范仲淹传》：“仲淹子纯仁，纯仁子正平，字子夷，
学行甚高。绍圣中，为开封尉，有向氏于其坟造慈云
寺。户部尚书蔡京以向氏后戚，规欲自结，奏拓四邻
田庐。正平以为所拓皆民业，不可夺。民又挝鼓上诉，
京坐罚金二十斤，用是蓄恨正平。及当国，乃言正平
矫撰父遗表，遂逮诣御史府。狱解，正平羇管象州，会”
赦得归。颍昌正平退闲久，益工诗，尤长五言，著《荀里
退居编》。以寿终。